b"\n_START_ARTICLE_\nLuynes\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Touraine ob reki Loari, 12 km zahodno od sredi\xc5\xa1\xc4\x8da Toursa.\n_START_SECTION_\nUprava\n_START_PARAGRAPH_\nLuynes je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Fondettes, La Membrolle-sur-Choisille, Mettray in Saint-\xc3\x89tienne-de-Chigny z 21.371 prebivalci._NEWLINE_Kanton Luynes je sestavni del okro\xc5\xbeja Tours.\n_START_SECTION_\nZgodovina\n_START_PARAGRAPH_\nNaselbina je bila verjetno prvikrat omenjena v letu 475 za \xc4\x8dasa Tourskega \xc5\xa1kofa Perpetuusa. Stoletje kasneje pod Gregorijem kot Malliagense. Ob ustanovitvi \xc5\xa1kofije sv. Genovefe leta 961 je bil imenovan Malliace, kasneje Malliacensis, Maill\xc3\xa9._NEWLINE_Prvo gospostvo Maill\xc3\xa9ja se je pojavilo v za\xc4\x8detku 11. stoletja, sprva kot veja an\xc5\xbeujskih grofov, kasneje vazalov grofov iz Bloisa. Leta 1619 je bil pod Charlesom d'Albertom, vojvodom de Luynesom kraj povzdignjen na raven peerstva, ko je skupaj s svojimi odvisnimi ozemlji postal baronstvo Maill\xc3\xa9 in gospostvo Rochecorbon. Med francosko revolucijo je bil preimenovan sprva v Roche sur Loire, leta 1800 pa je z Napoleonom dobil sedanje ime Luynes."